b"\n_START_ARTICLE_\nSki-VM 1985 \xe2\x80\x93 10 kilometer kvinner\n_START_PARAGRAPH_\nKvinnenes 10 kilometer under Ski-VM 1985 ble holdt den 19. januar 1985 i Seefeld in Tirol, \xc3\x98sterrike. Til tross for at FIS' offisielle resultatliste angir rennet som avviklet i fri teknikk, var teknikk ikke regulert av FIS under Ski-VM 1985. F\xc3\xb8lgelig benyttet ut\xc3\xb8verne seg av en tidlig form for sk\xc3\xb8yteteknikk._NEWLINE_Anette B\xc3\xb8e vant \xc3\xb8velsen foran den regjerende olympiske mesteren Marja-Liisa Kirvesniemi, Finland som ble nummer to og Grete Ingeborg Nykkelmo som fikk bronse. Anne Jahren ble nummer fem, regjerende verdensmester, Berit Aunli ble nummer seks, og Brit Pettersen ble nr 13."